**Kalev Männe** (sündinud 6. juulil 1966 Pärnus) on Eesti ärimees.

Elulugu
-------

Ta õppis aastatel 1973–1979 Pärnu VIII 8-klassilises koolis ja 1979–1981 Lydia Koidula nimelises Pärnu II keskkoolis. Aastatel 1981–1984 õppis ta Olustvere Sovhoostehnikumis mesinikuks.[*viide?*]

Pärast ajateenimist Nõukogude armees oli Männe aastatel 1987–1994 mesinik Pärnu metsamajandis, ühtlasi andis 1990–1991 Helsingi Ülikooli üliõpilastele praktikatunde mesinduses.[*viide?*]

1992. aastal sai ta üheks osanikuks a/s-is Astel (hiljem OÜ Astel MPS, OÜ Astel KT).

Aastatel 2002–2005 oli Männe AS Pärnu Õlu juhatuse esimees ja tegevdirektor. 

2008. aastast on ta Vox Bizness OÜ juhatuse liige.

Männe korraldas ka Pärnu hoiu-laenuühistu asutamist 2011. aastal.

Poliitika
---------

Kalev Männe kuulus Pärnu linna volikokku Reformierakonna nimekirjas 2009. aasta märtsini, kui ta esitas volikogust taandamise palve.

Sama aasta aprillis aitas ta asutada Eesti Rahvuslikku Konservatiivset Liitu, mis oli EKRE eelkäija. Ta valiti Pärnumaa piirkonna esimeheks.

Männe pidas 1999. aastal kõne Poltavas Leonid Kutšma presidendikampaania raames.[*viide?*]

Kohtuasjad
----------

2005. aastal peeti Männe kinni kahtlustatavana alkoholiseaduse rikkumises. Kuu aega hiljem alustas Männe Pärnu arestimajas näljastreiki, sest ei saanud valimistel osaleda ja pidi istuma ühes kongis eluaegse vangi Romeo Kaldaga. 2006. aastal süüdistas Männe ajakirjanduses, et 18. novembril 2005, kui Männe oli veel vahi all Pärnu arestimajas, maksu- ja tolliameti uurijat tema mõjutamise katses, viies teda metsa lootes, et ta tunnistaks ennast süüdi. Süüdi tunnistades oleks pidanud Männe maksma 5000 krooni trahvi ning oleks saanud juba järgmine päev koju. Männe mõisteti hiljem riigikohtus õigeks, ning ta nõudis hävitatud viinakoorma eest hüvitist. 

2012. aastal mõisteti Männe süüdi katses anda politseinikule altkäemaksu. Teda karistati tingimisi pooleteiseaastase vangistusega koos sama pika katseajaga. Lisaks pidi ta maksma 4000 eurot trahvi.

Isiklikku
---------

Kalev Männe on lahutatud ja tal on kaks last. Tema poeg on ettevõtja Gabriel Männe.[*viide?*]

Viited
------

1. ↑  "Mesilale tehti pommiähvardus". *Eesti*. 19. detsember 2001. Vaadatud 26. märtsil 2023.
2. 1 2 3  Toivo Tänavsuu (30. august 2012). "Jommis ärimees pakkus uurijale meeleheaks töökohta?". *ekspress.delfi.ee*.
3. ↑  "Pärnus pandi alus oma hoiu-laenuühistule". *Uudised*. 12. aprill 2011. Vaadatud 26. märtsil 2023.
4. ↑  Veste Roosaar (5. märts 2009). "Pärnu linnavolikogu liikme Kalev Männe volitused lõpetati". *Pärnu Postimees*.
5. ↑  Kalev Vilgats (14. aprill 2009). "Rahvuslased täiendasid ridu". *Pärnu Postimes*.
6. ↑  "Poliitik kahtlustatav viina smugeldamises". *Delfi*. Vaadatud 26. märtsil 2023.
7. ↑  "Õlletehase eksjuht alustas näljastreiki". *Delfi*. Vaadatud 26. märtsil 2023.
8. ↑  "Ärimees väidab, et uurija viis ta mõjutamiseks metsa". *Eesti Päevaleht*. Vaadatud 26. märtsil 2023.
9. ↑  "Pärnu PM: Ärimees väidab, et uurija viis ta mõjutamiseks metsa". *Äripäev*. Vaadatud 26. märtsil 2023.
10. ↑  "Läti nisuviina ebaseaduslikus müügiskeemis kahtlustatav astus kohtu ette". *Krimi*. 4. oktoober 2007. Vaadatud 26. märtsil 2023.
11. ↑  BNS (21. november 2012). "Korruptsioon tõi endisele linnavolinikule kriminaalkaristuse". *Pärnu Postimees*.